**ԱՐՄԱՎԻՐԻ ՔԱՂԱՔԱՊԵՏ ՌՈՒԲԵՆ ԽԼՂԱԹՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ՈՒՍՈՒՑՉԻ ՕՐՎԱ ԿԱՊԱԿՑՈՒԹՅԱՄԲ**

Սիրելի ուսուցիչներ, երախտագիտության խորին զգացումով շնորհավորում եմ բոլորիդ մասնագիտական տոնի` ուսուցչի օրվա կապակցությամբ և մաղթում առողջություն, երջանկություն և աշխատանքային հաջողություններ:

 Հազարամյակների պատմություն ունեցող մեր ժողովուրդը բոլոր ժամանակներում առանձնակի  ակնածանք է տածել դեպի ուսուցիչը` ընդունելով նրան որպես պայծառ գալիքի, առողջ հասարակության ու առաջընթացի, զարգացած պետության ու պետականության ամենամեծ սերմնացան:

 Այսօր էլ, երբ մեր երկիրը հզորացման և ազգային իղձերի իրականացման ճանապարհին է, մենք նորից ու նորից ապավինում ենք Ձեզ, քանզի ձեզանից է կախված մեր հասարակության գիտակրթական ու բարոյական նկարագիրը:

Մեկ անգամ ևս` շնորհավորանքներս ու լավագույն բարեմաղթանքներս Ձեզ, սիրելի ուսուցիչներ: Ցանկանում եմ անսպառ եռանդ և ստեղծագործական հաջողություններ: